**Օսմանյան լեյտենանտը** (անգլ.՝ The Ottoman Lieutenant), Առաջին համաշխարհային պատերազմի մասին պատմող թուրք-ամերիկյան դրամա, որի ռեժիսորն է Ջոզեֆ Ռուբենը, իսկ սցենարի հեղինակը՝ Ջեֆ Սթոքվելը։ Գլխավոր դերերում խաղում են Միխիլ Հյույսմանը, Հերա Հիլմարը, Ջոշ Հարթնեթը և Բեն Քինգսլին։ Ֆիլմը 2016 թվականի դեկտեմբերին ներկայացվել է Օսկար կինոմրցանակի համար պայքարի, իսկ պրեմիերան տեղի է ունեցել 2017 թվականի մարտի 10-ին։

Սցենար
------

*Օսմանյան լեյտենանտը* ֆիլմը ամերիկյան դրամա է, որը պատմում է առաջին համաշխարհային պատերազմի ժամանակ ամերիկացի բուժքրոջ (Հերա Հիլմար) և թուրք զինվորականի (Միխիլ Հյույսման) սիրո պատմությունը։

Դերասանական կազմ
----------------

* Միխիլ Հյույսման - օսմանյան բանակի լեյտենանտ Իսմայիլ
* Հերա Հիլմար - Լիլի Ռոու, ամերիկացի բուժքույր
* Ջոշ Հարթնեթ - Ջուդ, ամերիկացի բժիշկ
* Բեն Քինգսլի - բժիշկ Գարեթ Վուդրուֆ
* Հալուք Բիլգիներ -Հալիլ բեյ

Արտադրություն
-------------

Ֆիլմի նկարահանումները տեղի են ունեցել 2015 թվականի ապրիլին։ Ֆիլմը նկարահանվել է Պրահայում, Կապադովկիայում և Ստամբուլում։ Ֆիլմի կոմպոզիտորն է Ջեֆ Զանելին։

Քննադատություններ
-----------------

Օսմանյան լեյտենանտը ֆիլմը արժանացել է բազմաթիվ քննադատությունների։ Rotten Tomatoes կայքը ֆիլմի հաջողությունը գնահատել է 21%՝ տալով 10 հնարավոր բալերից 3.6։

Որոշ կինոքննադատներ նշել են, որ ֆիլմը ակտիվորեն ժխտում է Հայոց ցեղասպանությունը։ «Variety» ամսագրի իր հոդվածում Դեննիս Հարվին նշել է, որ «Թուրքական հովանավորչությամբ նկարահանված ֆիլմը նպատակ ունի թե պատմականորեն, թե քաղաքականորեն և թե բարոյականորեն ժխտել Հայոց ցեղասպանությունը, որը տեղի է ունեցել 1915 թվականին։ Ինչ էլ որ լինի, պատերազմը բացասական երևույթ է»։

«Slant Magazine» ամսագրի իր հոդվածում Քեյթ Ուաթսոնն էլ գրել է, որ Օսմանյան լեյտենանտը ռոմանտիկ դրաման իր առջև նպատակ է դրել ժխտելու Հայոց ցեղասպանությունը։ Դա իրադարձություն է, որը թուրքական կառավարությունը, մինչ օրս, շարունակում է ժխտել, մինչդեռ կինոքննադատ Ռոջեր Մուրն էլ գրում է, որ ֆիլմը բացահայտում է հայերի կողմից թուրքերի ջարդի փաստը։

2017 թվականի մարտի 7-ին ԱՄՆ Արևմտյան ափի հայկական երիտասարդական ֆեդերացիան տարածել է հաղորդագրություն, որով կոչ է անում ամերիկացիներին չգնալ դիտելու ֆիլմը կինոթատրոններում կամ որևէ կերպ աջակցել այն։ «Մենք կարևոր ենք համարում մեր համայնքի համար տեղեկացնելու Ձեզ այն փաստը, որ ցեղասպանության ժխտումը գոյություն ունի մինչ օրս և այն մեծ հիմնախնդիր է, անգամ Թուրքիայի սահմաններից դուրս», նշված է հաղորդագրության մեջ։

Ծանոթագրություններ
------------------

1. ↑
2. ↑
3. ↑  «The Ottoman Lieutenant (2017)». *Rotten Tomatoes*. 2017 թ․ մարտի 9.
4. ↑  Harvey, Dennis (2017 թ․ մարտի 2). «Film Review: 'The Ottoman Lieutenant'». *Variety*.
5. ↑  Watson, Keith (2017 թ․ մարտի 7). «The Ottoman Lieutenant». *Slant*.
6. ↑  Moore, Roger (2017 թ․ մարտի 8). «Movie Review: Turkish history gets a quick anti-genocidal scrub in "The Ottoman Lieutenant"». *Rogers Movie Nation*.
7. ↑  Western U.S. Armenian Youth Federation (2017 թ․ մարտի 9). «AYF Western United States Issues Statement on the Film 'The Ottoman Lieutenant'». *The Armenian Weekly*.

Արտաքին հղումներ
----------------

* «Օսմանյան լեյտենանտը»(անգլ.) ֆիլմը Internet Movie Database կայքում
* Օսմանյան լեյտենանտը(անգլ.) ֆիլմը Rotten Tomatoes կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes |

 |